***ทัตสึโนโกะ vs. แคปคอม: อัลติเมตออล-สตาร์ส*** (ญี่ปุ่น: タツノコ VS. CAPCOM ULTIMATE ALL-STARS; อังกฤษ: *Tatsunoko vs. Capcom: Ultimate All-Stars*) เป็นเกมต่อสู้ข้ามฝั่งของระบบวี กำหนดวางจำหน่ายวันที่ 26 มกราคม ค.ศ. 2010 ในอเมริกาเหนือ, 28 มกราคมในญี่ปุ่น, 29 มกราคมในยุโรป และ 4 กุมภาพันธ์ของปีเดียวกันที่ออสเตรเลีย *ทัตสึโนโกะ vs แคปคอม* ถือเป็นเกมลำดับที่เจ็ดในเกมต่อสู้ซีรีส์ *vs ข้ามฝั่ง* ที่แคปคอมได้สร้างขึ้น (โดยนับตั้งแต่เกมตระกูล*มาร์เวล vs. แคปคอม* กับ *แคปคอม vs. เอสเอ็นเค* เป็นต้นมา) เกมนี้ได้วางจำหน่ายในญี่ปุ่นในครั้งแรกโดยใช้ชื่อว่า ***ทัตสึโนโกะ vs. แคปคอม: ครอสเจนเนอเรชันออฟฮีโร่ส์*** (ญี่ปุ่น: タツノコ VS. CAPCOM CROSS GENERATION OF HEROES) สำหรับอาเขตเซ็นเตอร์ และเครื่องเล่นเกมระบบวี (Wii) โดยในเดือนธันวาคม ค.ศ. 2008 ที่ผ่านมานั้น เป็นช่วงที่แฟนเกมทั้งหลายต่างเฝ้ารอเวอร์ชันใหม่อย่าง *อัลติเมตออล-สตาร์ส* ในการนำลิขสิทธิ์ตัวละครใหม่จากทัตสึโนโกะโปรดัคชั่นให้เข้ามาร่วมมีบทบาทในเกม

*ทัตสึโนโกะ vs. แคปคอม* เป็นเกมที่นำเอาซูเปอร์ฮีโร่ของญี่ปุ่นจากบริษัททัตสึโนโกะโปรดัคชั่น กับตัวละครเกมจากบริษัทแคปคอมมาสู้กัน โดยผู้เล่นจะต้องพยายามน็อคคู่ต่อสู้ลงในการต่อสู้แบบตัวต่อตัวซึ่งมีสมาชิกในทีมสองราย และเกมนี้ยังถือเป็นเกมแบบ 2.5D (กึ่งสามมิติ) เกมแรกของซีรีส์ *Vs.* โดยตัวละครและฉากหลังมาจากการเรนเดอร์ของภาพสามมิติ ในการต่อสู้กับฝ่ายตรงข้ามในฉากการต่อสู้อิงรูปแบบเกมสองมิติ การควบคุมเกมเป็นการผสมคุณลักษณะของระบบวี กับซีรีส์ *Vs.* ในการใช้ระบบสามปุ่มโจมตี ซึ่งรองรับการควบคุมที่ต่างกันได้ถึงห้าทางเลือก โดยมีสองรูปแบบที่เสนอการควบคุมแบบง่ายขึ้น โดย *อัลติเมตออล-สตาร์ส* ถือเป็นเกมได้รับคำวิจารณ์โดยทั่วไปในเชิงบวก

รูปแบบการเล่น
-------------

ภาพการต่อสู้จากเกม : **โจ เดอะคอนดอร์** จากกัชช่าแมน เข้าปะทะ **บัตสึ** จากลีเจี้ยนออฟฮีโร่ส์
*ทัตสึโนโกะ vs แคปคอม: อัลติเมตออล-สตาร์ส* เป็นเกมต่อสู้ระบบ 2.5D ที่สามารถแข่งขันกันได้โดยเป็นการทำศึกเผชิญหน้าจากการใช้ตัวละครที่หลากหลายซึ่งต่างก็มีรูปแบบการต่อสู้ในสไตล์ของตัวเอง แม้ว่าตัวละครถูกสร้างขึ้นในลักษณะคอมพิวเตอร์กราฟิกส์สามมิติ แต่จะเป็นการทำศึกแบบสองมิติในฉากการต่อสู้ในขณะที่เดินหน้ากับถอยหลัง หรือพุ่งขึ้นไปในอากาศ ผู้เล่นสามารถเลือกตัวละครหลักได้สองราย และจะเป็นการส่งตัวแทนออกมาต่อสู้แบบหนึ่งต่อหนึ่งเพื่อทำลายไลฟ์เกจ (พลังชีวิต) ของอีกฝ่ายให้หมดสิ้น หากตัวละครที่ใช้อยู่ถูกทำร้าย ไลฟ์เกจจะกลายเป็นสีแดง ในช่วงนี้ผู้เล่นสามารถจะเปลี่ยนตัวละครที่ใช้อยู่ออกจากจอไปพักฟื้นได้แทบทุกเวลา เพื่อให้พาร์ทเนอร์ (ตัวละครหลักอีกตัวที่เลือกไว้) เข้ามาช่วยเหลือ ซึ่งจะเป็นการพักฟื้นพลังไลฟ์เกจให้แก่ตัวละครที่ออกไปนี้ได้ทีละน้อย และสามารถเปลี่ยนตัวกลับเข้ามาแทนที่ใหม่ได้ตามต้องการ การแข่งขันจะสิ้นสุดลงเมื่อฝ่ายใดฝ่ายหนึ่งไม่มีสมาชิกในทีมเหลืออยู่

ตัวละครที่ปรากฏใน *ทัตสึโนโกะ vs. แคปคอม* ต่างมีรูปแบบการต่อสู้แบบพื้นฐาน, ท่าไม้ตาย และสุดยอดท่าไม้ตายไฮเปอร์มูฟที่หลากหลาย ผู้เล่นสามารถบังคับได้โดยการกดหนึ่งในสามปุ่มเพื่อโจมตีในระดับเบา, กลาง, หนัก ได้ตามต้องการ และสามารถเปลี่ยนรูปแบบการโจมตีในลักษณะต่าง ๆได้โดยอาศัยจอยสติ๊กหรือคอนโทรลแพดในการควบคุม ตัวอย่างเช่น การกดปุ่มต่อยหนักของตัวละครบางรายจะทำการต่อยอัปเปอร์คัท แต่หากทำพร้อมกับการก้มลงจะเป็นการเตะตัดกวาดแทน และยังมีรูปการใช้ปุ่มเพื่อปฏิบัติการร่วมกับพาร์ทเนอร์ที่หลากหลายรูปแบบ โดยสามารถใช้ขณะเปลี่ยนตัวกับพาร์ทเนอร์มาเป็นผู้ช่วยในการโจมตี หรือใช้การโจมตีที่เรียกว่าเทคนิค "บาโรกคอมโบ" ที่เกิดขึ้นภายหลังจากการกดปุ่มโจมตีแบบต่อเนื่องได้อีกด้วย เมื่อผู้เล่นทำการโจมตีหรือถูกโจมตี เกจไฮเปอร์คอมโบจะสะสมเพิ่มขึ้นทีละน้อย โดยเกจนี้จะสามารถเพิ่มระดับไปจนถึงระดับห้า และเป็นสิ่งสำคัญในการใช้เทคนิคพิเศษของเกมนี้

ระบบการเล่นเป็นอย่างเดียวกับเกม *มาร์เวล vs. แคปคอม* โดยตัวละครจะสามารถเรียกพาร์ทเนอร์ให้มาเป็นผู้ช่วยในขณะที่เปลี่ยนตัวได้ ตัวละครที่มีอยู่สามารถทำแท็คทีมกับตัวละครอื่นได้ การเรียกผู้ช่วยให้เข้ามาจู่โจมเรียกว่า "วาริเอเบิลแอทแทค" ส่วนการเรียกพาร์ทเนอร์ออกมาช่วยโจมตีขณะที่ตัวละครเดิมกำลังทำการบล็อกก่อนเปลี่ยนตัวออกเรียกว่า "วาริเอเบิลเคาท์เตอร์" สำหรับ "สแนปแบ็ค" คือการโจมตีที่รุนแรง ในขณะฝ่ายตรงข้ามกำลังควบคุมตัวละครอยู่ (แต่สามารถใช้วิธีนี้ได้เพียงสามตัวละครเท่านั้น) ส่วน "ไฮเปอร์ วาริเอเบิล คอมบิเนชั่น" จะเป็นการให้เพื่อนในทีมของเราออกมาใช้ไฮเปอร์คอมโบพร้อมกันได้ โดยอาศัยเกจไฮเปอร์คอมโบที่สะสมตั้งแต่ระดับสามขึ้นไปจึงจะใช้ได้ ขณะเดียวกัน "ดีเลย์ ไฮเปอร์ แคนเซิลเลชั่น" จะเป็นการยกเลิกการใช้ไฮเปอร์คอมโบของพาร์ทเนอร์ดังที่กล่าวมา และเมื่อส่งคู่ต่อสู้ให้ลอยขึ้นไปบนอากาศแล้วเราสามารถใช้ "แอร์คอมโบ" จู่โจมต่อเนื่องกลางอากาศได้เช่นกัน เมื่อการตั้งการ์ดในขณะโจมตีจากฝ่ายตรงข้าม ผู้เล่นสามารถบังคับให้ทำการ"ครอสโอเวอร์ เคาน์เตอร์"ได้ ซึ่งจะเป็นการให้พาร์ทเนอร์เข้ามาต้านทานคู่ต่อสู้ให้กับเรา และสามารถทำให้เขาหรือเธอสับเปลี่ยนให้พาร์ทเนอร์เข้ามาสู้แทนได้ เมื่อพาร์ทเนอร์สามารถเข้ามาช่วย สมาชิกในทีมก็สามารถใช้ตัดจังหวะได้ตามต้องการ ซึ่งจะให้ตัวละครใช้ท่า"ครอสโอเวอร์แอทแท็ค"ขณะเข้ามาได้ ผู้เล่นสามารถนำพาร์ทเนอร์ออกชั่วขณะในช่วงของการทำ"ครอสโอเวอร์แอสซิสท์"โจมตีแบบย่อย หรือ"ครอสโอเวอร์คอมบิเนชั่น"เมื่อสมาชิกคนหนึ่งในทีมกำลังใช้ท่าไฮเปอร์มูฟโดยเกิดขึ้นพร้อมกันได้อีกด้วย

ยังมีเทคนิคสากลรายการใหม่ที่ถูกพบในเกม อย่าง"ครอสโอเวอร์ แอร์เรด" ที่สามารถเปลี่ยนให้ตัวละครพาร์ทเนอร์ขณะอยู่กลางอากาศและเข้ามาร่วมโจมตีทางอากาศได้ ส่วน"เมก้าแครช" เป็นกลยุทธในการระเบิดพลังเพื่อต้านการโจมตีต่อเนื่องจากฝ่ายตรงข้าม โดยมีเงื่อนไขว่าเมื่อใช้เทคนิคนี้แล้วจะลดเกจสะสมไปสองแถบและไลฟ์เกจบางส่วน ในช่วงแรกของการสร้างเกมนี้ มีเทคนิคการโจมตีที่เรียกว่า"แอสเซาส์" ซึ่งเป็นส่วนแทนของเทคนิคเมก้าแครช สำหรับ"บาโรกแคนเซิล"นั้น เป็นรูปแบบที่ตัวละครเปล่งแสงในขณะที่ฟื้นพลังชีวิตบางส่วนของตัวละคร โดยจะกระตุ้นให้ยกเลิกโหมดเคลื่อนไหวจู่โจม แบ่งไปให้ผู้เล่นได้โจมตีต่อเนื่องมากกว่าความเกี่ยวพันถึงความรุนแรง เพื่อให้จำนวนรวมของแถบพลังชีวิตสีแดงได้ฟื้นพลังต่อไป ทั้งนี้ บาโรกจะหยุดลงต่อเมื่อตัวละครหยุดหรือกำลังใช้ไฮเปอร์มูฟอยู่

*ทัตสึโนโกะ vs. แคปคอม: ครอสเจนเนอเรชันออฟฮีโร่ส์* สำหรับระบบวี จะมีโหมด"อาเขต" ที่ผู้เล่นต้องทำศึกกับคอมพิวเตอร์ซึ่งควบคุมอยู่ฝ่ายตรงข้ามอยู่หลายด่านกระทั่งถึงบอสซึ่งคือ *ยามิ* จาก *โอกามิ*, ส่วนโหมด"ไทม์แอทแทค" กับโหมด"เซอร์ไววอล" จะเป็นการบังคับให้ผู้เล่นต้องกำจัดตัวละครทุกตัวในเกม โดย"เซอร์ไววอลโหมด"นั้น จะมีพลังชีวิตที่จำกัด ส่วน"ไทม์แอทแทค" จะเป็นการเล่นแบบทำสถิติเวลา นอกจากนี้ยังมีการปลดล็อกตัวละครลับ, ปรับแต่งรูปแบบเครื่องแต่งกาย, ข้อมูลเกี่ยวกับตัวละครในเกม, ภาพยนตร์, ภาพวาดประกอบ, เพลงประกอบสำหรับใช้ในโหมดแกลเลอรี่ กับมินิเกมต่าง ๆที่สามารถใช้เงินในเกมซื้อได้ และยังมีโหมดที่สามารถเล่นได้หลายคน โดยโหมด *Vs.* จะเป็นการเล่นแบบสองคนพร้อมกัน และมีเกมแบบดั้งเดิมไปจนถึงแบบเล่นสี่คนแข่งกันในมินิเกม มันเป็นโหมดเกมที่ทดแทนโหมดอาเขตสำหรับผู้เล่นที่ต้องการเลือกรูปแบบให้ต่างไปจากเดิม

*อัลติเมตออล-สตาร์ส* เป็นเวอร์ชันที่มีโหมดเกมมากที่สุด หากมองเทียบกับ*ครอสเจนเนอเรชั่นออฟฮีโร่ส์*สำหรับระบบวี ซึ่งยกเว้นออริจินอลเกม ส่วน*อัลติเมตออล-สตาร์ส* มีมินิเกมยานยิงเกมใหม่เรียกว่า "อัลติเมต ออล-ชูตเตอร์" และยังมีมุมมองพิเศษแบบใหม่ที่เห็นใน *ครอสเจนเนอเรชั่นออฟฮีโร่ส์* สำหรับระบบวี ประกอบด้วยการเล่นแบบออนไลน์หลายคนที่เรียกว่า *วีไอเอ นินเทนโด ไว-ไฟ คอนเนคชั่น* ที่ผู้เล่นหลายคนสามารถแข่งขันกันได้ร่วมกันกับเพื่อนที่ลงทะเบียนแล้ว, ผู้มีส่วนร่วมแบบเลือกสุ่มหรือฝ่ายตรงข้ามที่ได้ลงทะเบียนแล้ว และในส่วนที่เพิ่มขึ้น ผู้เล่นสามารถเลือกสุ่มคู่ต่อสู้ให้มาอยู่ในตำแหน่งเดียวกันได้ด้วยตัวเอง โดยจะเห็นได้ในการแข่งขันแต่ละครั้ง ซึ่งจะผันผวนไปตามผลของแพ้-ชนะ และฝ่ายตรงข้ามสามารถเพิ่มบัญชีรายชื่อคู่ต่อสู้สำหรับการแข่งขันในช่วงต่อไปได้

สำหรับตัวเกมจะมีการเลือกการบังคับได้ถึงห้ารูปแบบ ซึ่งประกอบด้วย การใช้คลาสสิกคอนโทรลเลอร์, นินเทนโดเกมคิวบ์คอนโทรลเลอร์, เทิร์ธปาร์ตี้เกมสติ๊ก กับอีกสองการควบคุมที่ทำให้ง่ายขึ้นคือ การใช้วีรีโมทกับนุนชะคุ และการใช้วีรีโมทโดยลำพัง โดยสองรายการหลังได้อนุญาตให้เกมเมอร์ที่ยังไม่มีประสบการณ์สามารถหยิบมาเล่นแบบ พิก-อัป-แอนด์-เพลย์ได้ แต่ระดับการควบคุมบางอย่างจะลดลงไป เกมประกอบทางเลือกการใช้ปุ่มสำหรับผู้เล่น โดยอิงความนิยมตามรูปแบบของเกมแพดชนิดต่าง ๆ

ตัวละคร
-------

*ทัตสึโนโกะ vs. แคปคอม: อัลติเมตออล-สตาร์ส* มีตัวละครทั้งสิ้น 26 ตัว ซึ่งใน *ครอสเจนเนอเรชั่นออฟฮีโร่ส์* ของระบบอาเขตเดิมนั้น จะมีตัวละครต้นฉบับอยู่ 18 ราย และเพิ่มขึ้นมาเป็น 22 รายในการวางจำหน่ายสำหรับระบบวี และบัญชีรายชื่อของ*อัลติเมตออล-สตาร์ส* ยังมีส่วนคล้ายกับของเดิมที่จัดแบ่งตัวละครอย่างลงตัวระหว่างทัตสึโนโกะกับแคปคอม โดยในการสัมภาษณ์ เรียวตะ นิตสุมะ ได้อธิบายว่าตัวละครดังกล่าวได้ถูกเลือกจากบัญชีรายชื่อโดยอิงกระแสความนิยมเป็นหลัก

ภายในเกมยังมีตัวละครพิเศษที่มีขนาดใหญ่โตและมีพลังในการโจมตีที่รุนแรงอีกสองราย ซึ่งได้แก่**โกลด์ไลตัน** จากฝั่งทัตสึโนโกะ กับ**PTX-40A** จากฝั่งแคปคอมเท่านั้นที่ต่อสู้ตามลำพังโดยลักษณะฉายเดี่ยว ทั้งยังมีตัวละครเสริมที่ไม่สามารถเลือกเล่นเป็นตัวละครหลัก เข้ามาเป็นผู้ช่วยอีกหลายรายในส่วนของการจู่โจมบางรูปแบบ อย่างเช่น**แคชเชิร์น** จะมี"เฟรนเดอร์" เข้ามาเป็นผู้ช่วยขณะใช้ท่าไม้ตาย และไฮเปอร์คอมโบ ส่วน**โดรอนโจ**จะมี"โบยัคกี้" (ให้เสียงพากย์โดยโจจิ ยานามิ) กับ"ทอนซูระ" (ให้เสียงพากย์โดยคาซูยะ ทาเตะคาเบะ) เข้ามาเป็นผู้ช่วย

| ตัวละครฝั่งทัตสึโนโกะ | ต้นกำเนิด | ผู้ให้เสียงพากย์ | ตัวละครฝั่งแคปคอม | ต้นกำเนิด | ผู้ให้เสียงพากย์ |
| --- | --- | --- | --- | --- | --- |
| เคน เดอะอีเกิ้ล | *กัชช่าแมน* | คัทสุจิ โมริ | ริว | *สตรีทไฟท์เตอร์* | ฮิโรกิ ทากาฮาชิ |
| จุน เดอะสวอน | *กัชช่าแมน* | คาสุโกะ ซุกิยามะ | ชุนลี | *สตรีทไฟท์เตอร์ II* | ฟูมิโกะ โอริกาสะ |
| แคชเชิร์น | *แคชเชิร์น* | ไดสุเกะ โอโนะ | อเล็กซ์ | *สตรีทไฟท์เตอร์ III* | ฮิโรกิ ยาสุโมโต้ |
| เทคก้าแมน | *เทคก้าแมน* | คัทสุจิ โมริ | มอริแกน ไอน์สแลนด์ | *ดาร์คสทอล์คเกอร์* | ยาโยอิ จินกูจิ |
| พอลิเมอร์ | *เฮอร์ริเคน พอลิเมอร์* | คุนิฮิโกะ ยาสุอิ | บัตสึ | *ลีเจี้ยน ออฟ ฮีโร่ส์* | โนบุยูกิ ฮิยามะ |
| ยัตต้าแมน-1 | *ยัตต้าแมน* | เอริ คิตามูระ | ร็อก วอลนัท | *ร็อคแมน DASH ซีรีส์* | มายูมิ ทานากะ |
| คาราส | *คาราส* | เอ็นโด้ ไดจิ | ไคจิน โน โซกิ | *โอนิมูฉะ ดาวน์ออฟดรีม* | โทชิยูกิ คุซูดะ |
| โดรอนโจ | *ยัตต้าแมน* | โนริโกะ โอฮาระ | โรล | *ร็อคแมนซีรีส์* | ฮิโรมิ อิการาชิ |
| ฮาคุชอน ไดเมียว12 | *จินนี่ แฟมิลี่* | โทรุ โอฮิระ | ซากิ โอโมกาเนะ1 | *ควิซ นานาริโอ้ ดรีมส์* | โยโกะ ฮอนนะ |
| อิปปาสุแมน1 | *กาคุเทน! อิปปาสุแมน* | มิยาสุกิ คาโต้ | วิวติฟูล โจ1 | *วิวติฟูล โจ* | ชินจิ คาวาดะ |
| โกลด์ไลตัน | *โกลด์ไลตัน* | อิเซอิ ฟุตามาตะ | PTX-40A | *ลอสท์ พลาเน็ต: เอกซ์ตรีม คอนดิชั่น* | — |
| เทคก้าแมนเบลด13 | *เทคก้าแมนเบลด* | โทชิยูกิ โมริกาว่า | แฟรงค์ เวสท์13 | *เดธ ไรซิ่ง* | ปีเตอร์ วอง กอม |
| โจ เดอะคอนดอร์13 | *กัชช่าแมน* | อิซาโอะ ซาซากิ | ซีโร่13 | *ร็อคแมน X ซีรีส์* | เรียวทาโร โอกิอะยุ |
| ยัตต้าแมน-213 | *ยัตต้าแมน* | เอมิริ คาโต้ |  |  |  |

หมายเหตุ:
**^1**  ฮาคุชอน ไดเมียว, อิปปาสุแมน, เทคก้าแมนเบลด, โจ เดอะคอนดอร์, ยัตต้าแมน-2, ซากิ โอโมกาเนะ, วิวฟูล โจ, แฟรงค์ เวสท์ และ ซีโร่ เป็นตัวละครที่ปรากฏในระบบวี

**^2**  ฮาคุชอน ไดเมียว สามารถเล่นได้เฉพาะภาค *ครอสเจนเนอเรชั่นออฟฮีโร่ส์* เท่านั้น

**^3**  เทคก้าแมนเบลด, โจ เดอะคอนดอร์, ยัตต้าแมน-2, แฟรงค์ เวสท์ และ ซีโร่ สามารถเล่นได้เฉพาะภาค *อัลติเมตออล-สตาร์ส* เท่านั้น

การพัฒนา
--------

#### การออกแบบ

ครอสเจนเนอเรชันออฟฮีโร่ส์
แนวคิด *ทัตสึโนโกะ vs. แคปคอม* เริ่มขึ้นเมื่อ ทางบริษัททัตสึโนโกะได้เข้าเชิญให้แคปคอมร่วมพัฒนาเกมโดยให้ตัวละครที่มีอยู่ เรียวตะ นิตสุมะถึงกับรู้สึกตื่นเต้นกับการผลิตเกมต่อสู้นี้ขึ้นมา ในขณะที่ผู้จัดทำเองก็คิดว่ามันเหมาะสมมากกว่าด้วยซ้ำที่ตัวละครของทัตสึโนโกะจะกลายเป็นเกม Vs. ที่น่าสนใจยิ่งกว่าสตรีทไฟท์เตอร์ แคปคอมประกาศว่านี่เป็นเกมลำดับที่เจ็ดของเกมต่อสู้ซีรีส์ *Vs.* โดยให้ชื่อว่า *ทัตสึโนโกะ vs. แคปคอม: ครอสเจนเนอเรชั่นออฟฮีโร่ส์*  *(Tatsunoko vs. Capcom: Cross Generation of Heroes)*  สำหรับระบบอาเขตของญี่ปุ่น โดยในเดือนกันยายน ค.ศ. 2008 เกมได้สร้างเสร็จไปแล้วประมาณ 70% และได้ประกาศว่าจะใช้สำหรับเครื่องวี ในญี่ปุ่น การเลือกตัวละครโดยทีมพัฒนาเป็นไปอย่างรอบคอบจนเป็นที่น่าพอใจสำหรับเกมต่อสู้ โดยการเลือกตัวละครในฝั่งทัตสึโนโกะได้มาจากกลุ่มคนหนุ่มสาวที่อยู่ในแต่ละสังกัด ซึ่งทางแคปคอมได้ปิดไว้เป็นความลับเกี่ยวกับการเลือกตัวละครนี้ก่อนถึงเวลาวางจำหน่าย

เกมมีระบบการควบคุมที่แตกต่างจากซีรีส์สตรีทไฟท์เตอร์กับเกมต่อสู้ทั้งหลายที่มีอยู่แต่ก่อน การควบคุมอาศัยสามปุ่มควบคุมการโจมตี (เบา, กลาง, หนัก) ซึ่งมีตั้งแต่การพัฒนาสำหรับระบบวีโดยคำนึงถึงความเป็นเกมต่อสู้ รวมถึงความสามารถในการใช้ท่าไม้ตาย และการควบคุมแบบทั่วไปเป็นสำคัญ ในช่วงต้นของการสร้างเกมได้ประกอบเทคนิคการต้าน "แอสเซาส์", โดยบางส่วนได้รวมตัวกันกลายเป็นเทคนิคเมก้าแครชเข้ามาแทนที่ ซึ่งการใช้เมก้าแครชนี้อาจนับได้ว่าเป็นการใช้เทคนิคแอสเซาส์รูปแบบหนึ่ง

ความที่ทัตสึโนโกะ vs. แคปคอม มีกราฟิกลักษณะพิเศษที่เหมาะกับเครื่องวีโดยเฉพาะ อาจทำให้การผลิตเกมนี้สำหรับเครื่องคอนโซลอื่นจำเป็นต้องสร้างเกมนี้ขึ้นมาใหม่อย่างละเอียดสำหรับคอนโซลนั้น ๆ ตามที่ทางผู้ผลิตได้วางแผนไว้ในเบื้องต้น และแคปคอมจะเพิ่มการวัดผลสำรวจถึงกระแสตอบรับที่มีต่อตัวเกมสำหรับระบบวีนี้ด้วย พวกเขาคิดว่าเหล่าเกมเมอร์คงจะลงทุนซื้อ *อาเขตจอยสติ๊ก* (จอยโยก) มาใช้เล่นในเกมนี้

เมื่อได้ทำการคัดเลือกตัวละคร ทีมพัฒนาต่างมีอิสระที่จะเลือกรูปแบบที่ต้องการเห็นในเกมต่อสู้ ตัวอย่างเช่น การเลือกตัวละครในช่วงท้ายก็ให้กลุ่มเยาวชนในสังกัดของพวกเขาได้ช่วยดู อย่างไรก็ตาม ทีมงานก็ได้พบกับข้อจำกัดในการคัดเลือกจากรายชื่อของฝั่งทัตสึโนโกะ โดยระบุว่าได้พิจารณาถึงเรื่องการมอบสิทธิ์ ซึ่งเรียวตะ นิตสุมะได้อธิบายไว้ว่า "ครั้งหนึ่งเรามีรายชื่อที่ทีมงานต้องคิดให้ออกว่าจะทำให้เกิดความสมดุลกับลักษณะของเกมต่อสู้ได้อย่างไร ในเบื้องต้นเราต้องการความสมดุลที่เหมาะสมระหว่างตัวละครชายกับหญิง" และยังได้เน้นไปยังตัวละครหลักไม่น้อยไปกว่าเหล่าวายร้าย บางตัวละครไม่ได้รับการอนุมัติจากทัตสึโนโกะโปรดักชัน ด้วยเหตุผลที่ไม่เคยอธิบายให้ทางแคปคอมได้รับรู้ โดยเรียวตะ นิตสุมะ กล่าวว่า"เราไม่ล้วงถึงความเป็นส่วนตัวเกี่ยวกับการตัดสินใจดำเนินการของพวกเขา พวกเขาไม่ได้ให้เหตุผลกับพวกเรามากนัก เมื่อพวกเขากล่าวว่าไม่ และเราถามว่าทำไม พวกเขาก็ไม่บอกเราอยู่ดี แต่เขาก็ให้เราเสนอข้อแนะนำอื่นได้" โดยตัวละครจากการ์ตูนชุดเจเนซิสคลิมเบอร์ มอสปีดา และสามเหมียวยอดนินจา ซึ่งเป็นการ์ตูนที่ได้รับการเรียกร้องมากที่สุดจากแฟน ๆ ได้ขาดหายไป

#### ฉาก

ฉากที่ปรากฏในทัตสึโนโกะ vs. แคปคอม มีการจำลองรูปฉากที่ปรากฏในวิดีโอเกมของแคปคอม รวมทั้งมีการจำลองรูปแบบฉากที่ปรากฏในการ์ตูนของทัตสึโนโกะ เช่น เมืองลับแลจีน เป็นฉากหมู่บ้านที่อยู่หลังหุบเขาซึ่งจำลองมาจากฉากเกมสตรีทไฟท์เตอร์, เรือบิน เป็นฉากภายในเรือบินลอยฟ้าลำใหญ่จากเกมร็อคแมนแดช, โบราณสถานพินาศ เป็นฉากซากอาคารแบบตะวันตกที่ถูกทำลายจากซีรีส์แคชเชิร์นโรบอท เป็นต้น

#### การรองรับในภาษาอื่น

เดิมที ทางแคปคอมไม่ได้ตั้งใจที่จะวางจำหน่าย *ทัตสึโกะ vs. แคปคอม: ครอสเจนเนอเรชันออฟฮีโร่ส์* ออกนอกประเทศญี่ปุ่น แต่จากการตอบรับของแฟนเกมส่งผลให้ทางแคปคอมต้องพยายามร้องขอนำลิขสิทธิ์ตัวละครของทัตสึโนโกะไปทำเป็นเวอร์ชันต่างประเทศ ทว่า จากการคำนวณหลายประการของทัตสึโนโกะคิดว่าคงไม่เหมาะที่จะไปปรากฏอยู่ในฝั่งอเมริกาเหนือ อย่างเช่น ไทม์ วอร์เนอร์ เรียวตะ นิตสุมะ ได้อ้างถึงการดำเนินสิทธิในการครอบครองตัวละครค่อนข้างยากลำบากและซับซ้อน สำหรับแต่ละตัวละครในช่วงเวลาต่าง ๆ นอกจากนี้ ได้มีกระบวนการจัดทำแยกในแต่ละส่วนภูมิภาคโดยเฉพาะ โดยสิ่งที่ได้ปรับแก้ในอเมริกาก็มีการตรวจจัดทำในยุโรปเช่นกัน และในส่วนอื่นก็มีความเป็นไปได้ของ Eighting ซึ่งเป็นนักพัฒนาที่ทางแคปคอมได้ว่าจ้างไว้ว่ายุ่งกับโครงการอื่นอยู่หรือไม่ ในเดือนมีนาคม ค.ศ. 2009 คริสเตียน สเวนสัน รองประธานฝ่ายพัฒนาธุรกิจและแผนกลยุทธ์ของแคปคอมได้กล่าวเน้นว่า "จะไม่มีการออกกฎตายตัว" และทางบริษัทได้พยายามดำเนินการด้านลิขสิทธิ์และทรัพยากรที่มีอยู่ในขณะนี้อย่างเต็มที่ และฉากจบของตัวละครได้ถูกวาดใหม่โดย UDON ซึ่งเป็นกลุ่มผู้สร้างหนังสือคอมิกส์ในสหรัฐอเมริกา โดยใช้แทนที่ฉากจบอนิเมทที่มีอยู่เดิม

ทีมพัฒนาได้ค้นหาตัวละครอย่าง *ฟีนิกซ์ ไวร์ท* กับ *ฟรานซิสก้า วอง การ์ม่า* จากเกม *แอซ แอททอร์นนี่* (หรือที่รู้จักกันในชื่อของ "เกมทนาย") ให้มาอยู่ในเกม ซึ่ง *ฟรานซิสก้า วอง การ์ม่า* นั้นทำได้ง่ายเพราะเธอใช้แส้ สำหรับ *ฟีนิกซ์* พวกเขาได้หาท่าทางการต่อสู้ที่นอกเหนือไปจากท่าชี้นิ้วสั่งการ อย่างไรก็ตาม แม้พวกเขาจะได้ท่าโจมตีด้วยวลีเด็ดที่ว่า"อิกิอาริ!"(ซึ่งหมายถึง "คัดค้าน!") โดยใช้ถ้อยอักษรในการโจมตีฝ่ายตรงข้าม เขาพบว่าต้องเปลี่ยนตัวอักษรคันจิสี่ตัว มาเป็นตัวอักษรสิบตัวในภาษาอื่น ซึ่งแลดูไม่ค่อยสมดุลในเกมเท่าใดนัก

#### การโฆษณาประชาสัมพันธ์

เรียวตะ นิตสุมะ ผู้เคยร่วมงานในสตรีทไฟท์เตอร์ IV กำลังให้สัมภาษณ์ผ่านสื่อในฐานะของเกมโปรดิวเซอร์
ทางแคปคอมได้ลงรายการ "เกมลับ" 2 เกมในวันที่ 6 พฤษภาคม ค.ศ. 2009 ซึ่งเป็นส่วนหนึ่งของงาน *อิเล็คทรอนิกส์ เอนเตอร์เทนเมนท์ เอกซ์โป 2009* (E3 2009)  "เกมลับแคปคอม #1" ได้เปิดเผยในนิตยสาร *นินเทนโดพาวเวอร์* ว่าจะให้ชื่อซับไตเติลของ *ทัตสึโนโกะ vs. แคปคอม* ในโซนอเมริกาเหนือกับยุโรปว่า "อัลติเมตออล-สตาร์ส" ซึ่งสามารถเล่นได้ที่บูธของบริษัท ส่วนการวางจำหน่ายในโซนยุโรปและออสเตรเลียได้มีประกาศในภายหลัง ทางแคปคอมได้เน้นย้ำว่าจะวางจำหน่ายเกมเวอร์ชันนี้ในวันที่ 2 มิถุนายน ค.ศ. 2009 ในอเมริกาเหนือ โดยมีมินิเกมที่หลากหลาย, การเสริมระดับของสตอรี่โหมด และระบบไว-ไฟที่รองรับการเล่นเกมแบบออนไลน์ได้ นอกจากนี้ รายชื่อตัวละครได้เพิ่มมาอีกห้าตัว แต่ตัวละครจากทัตสึโนโกะหนึ่งตัวซึ่งได้แก่ *ฮาคุชอน ไดเมียว* จะหายไป อย่างไรก็ตาม ทางแคปคอมได้เข้ามาแก้ไขข่าวประชาสัมพันธ์ในภายหลัง เนื่องจากไม่ถูกต้องและได้กล่าวว่าพวกเขาต่าง "เฝ้ามองการเพิ่มคุณสมบัติใหม่ในเกม รวมทั้งเป็นไปได้ที่จะเพิ่มอีกหลายตัวละครจากทั้งฝั่งแคปคอมและทัตสึโนโกะ และมีการสำรวจหาทางเลือกสำหรับการเล่นเกมออนไลน์"

ฮิเดโตชิ อิชิซาว่า ซึ่งเป็นผู้กำกับได้ยอมรับว่า เช่นเดียวกับที่ *ครอสเจนเนอเรชันออฟฮีโร่ส์* ซึ่งไม่ได้วางแผนไว้ในขั้นแรกว่าจะวางจำหน่ายในต่างประเทศ และฉบับ *อัลติเมตออล-สตาร์ส* ก็ได้ไม่ได้วางแผนไว้สำหรับจำหน่ายในญี่ปุ่น จากการเรียกร้องของแฟนเกมและทีมวิจัยและพัฒนาในท้ายที่สุดผลก็ได้ดังหวัง มีการประกาศว่าเกมฉบับดังกล่าวได้ปรับปรุงให้สามารถวางขายในฝั่งญี่ปุ่นได้ ในช่วงต้นของงาน 2009 โตเกียวเกมโชว์ ทางแคปคอมได้เปิดเผยข้อมูลเพิ่มเติมเป็นระยะๆเกี่ยวกับสิ่งใหม่ แม้ว่าจะมีข่าวรั่วไหลจากสำนักงานของญี่ปุ่นในโค้ดจาวาสคริปต์ออกมาให้เห็นอยู่ก่อนก็ตาม ตัวละครแทบทุกตัวที่สามารถเล่นได้ในระบบวีฉบับดั้งเดิม ก็สามารถเลือกเล่นได้ในเกมชุดใหม่นี้ด้วย โดยยกเว้นเพียงฮาคุชอน ไดเมียว รายเดียวเท่านั้น

*ทัตสึโนโกะ vs. แคปคอม* ได้รับการปรับแต่งให้เหมาะสมกับระบบวี โดยเฉพาะอย่างยิ่งลักษณะของกราฟิกที่เป็นตัวยับยั้งการแปลงเกมสู่ระบบอื่นโดยปราศจากการสร้างเกมขึ้นมาใหม่ เกมได้รับการพัฒนาสำหรับระบบวีตั้งแต่ทางผู้ผลิตต้องการให้แต่ละระบบคอนโซลได้มีเกมต่อสู้ ทางผู้ผลิตได้แนะนำถึงผลสืบเนื่องที่มีความเหมาะสมมากกว่าเดิม และแคปคอมได้วัดกระแสตอบรับที่มีต่อตัวเกมสำหรับระบบวีนี้เป็นครั้งแรก พวกเขาคิดว่าถ้าเหล่าเกมเมอร์ลงทุนซื้ออาเขตสติ๊กสำหรับใช้กับเกมนี้ ซึ่งมันอาจถือได้ว่าเป็น "การสร้างความเสียหายสำหรับแฟนเกม" ที่จะไม่ผลิตเกมเพิ่มเติม เซธ คิลเลี่ยน ซึ่งเป็นผู้จัดการชุมชนของแคปคอมได้เน้นย้ำว่าหากเกมได้รับการต้อนรับจากแฟนเกมเช่นเดียวกันนั้น ก็จะมีการแปลงเกมเป็นภาษาท้องถิ่นสำหรับเกมในโครงการอื่นด้วยเช่นกัน

การตลาด
-------

*ทัตสึโนโกะ vs. แคปคอม: อัลติเมตออล-สตาร์ส* จำหน่ายพร้อมกับคันบังคับแบบอาเขตของแมดแคทส์ หรือแบบแผ่นเกมเพียงอย่างเดียว สำหรับคันบังคับแบบอาเขตนี้เป็นผลงานออกแบบของนักออกแบบชื่อดังอย่าง ชินคิโร่ ซึ่งเป็นนามปากกาของ "โทชิอากิ โมริ" ผู้เป็นเจ้าของผลงานการออกแบบตัวละครจากเกมของบริษัท SNK ในอดีตปรากฏอยู่ด้วย โดยได้รับการสั่งจัดทำล่วงหน้าโดยเกมสตอป ผู้เป็นบริษัทค้าปลีกของสหรัฐอเมริกา โดยมีการ์ดสะสมแปดลายจากสิบสองแบบ ด้วยการจัดพิมพ์แบบภาพสามมิติประกอบด้วย และทางแคปคอมเจแปนออนไลน์สโตร์เองก็ได้เสนอซีดีเพลงที่มีสี่แทร็คเสียงจากเกมและเกมเวอร์ชันก่อนหน้า ตลอดจนมีสมุดส่งเสริมการขายไฟล์ลับฉบับที่ยี่สิบเจ็ดมาสร้างแรงจูงใจในการซื้ออีกด้วย สำหรับในเวอร์ชัน *ครอสเจนเนอเรชั่นออฟฮีโร่ส์* มีเพลงโอเพนนิ่งชื่อ "อะครอสเดอะบอร์เดอร์" ที่ขับร้องโดยอาซามิ อาเบะ ในขณะที่เวอร์ชันภาษาอังกฤษอย่าง *อัลติเมตออล-สตาร์ส* มีการให้เสียงร้องโดยแอนนา โกลสตอน พร้อมด้วยเจมส์ ซี.วิลสันขับร้องจังหวะแร็ปในฉากเปิดเกม รวมทั้งธีมซองของโรลจังในเวอร์ชันญี่ปุ่นและอังกฤษที่เป็นธีมซองของโรลจัง สมุดคู่มือไฟล์ลับ ได้ตีพิมพ์ครั้งแรกตั้งแต่ช่วงปีค.ศ. 1996 ถึง 1999 ที่มีอยู่ 26 เล่ม ได้มีการรวบรวมแนวคิดของงานอาร์ทเวิร์ก และได้บันทึกถึงการออกแบบสำหรับเกมที่พวกเขาได้ออกจำหน่ายด้วย

การเปิดตัวอย่างเป็นทางการจัดขึ้นที่นินเทนโดเวิลด์สโตร์ในร็อกกีเฟลเลอร์เซ็นเตอร์ เมื่อวันที่ 23 มกราคม ค.ศ. 2010 โดยจุดเด่นภายในงานคือการแจกลายเซ็นของเรียวตะ นิตสุมะ, การแจกของรางวัลและการแข่งขัน แฟนเกมหลายร้อยรายที่เฝ้าคอยได้เข้าร่วมกิจกรรมในเวลา 11:00 - 15:00 น. โดยพวกเขาสามารถทดลองเล่นเกมก่อนการวางจำหน่ายจริงได้

เซธ คิลเลียน ได้แสดงความพึงพอใจความพึงพอใจสำหรับการวางจำหน่ายในอเมริกาเหนือของเวอร์ชัน *อัลติเมตออล-สตาร์ส* จึงคาดได้ว่า *ทัตสึโนโกะ vs. แคปคอม* น่าจะเป็นเกมที่ได้รับความนิยมอยู่ในอันดับต้น ๆ ได้อย่างแน่นอน แม้ว่าเกมนี้จะมิได้รับการบันทึกความสำเร็จอย่างรวดเร็วในพื้นที่ใด ๆ อย่างเป็นทางการก็ตาม แต่ก็นับว่าประสบความสำเร็จ" นั่นเป็นสิ่งที่คิลเลี่ยนกล่าวไว้ "และสามารถบอกได้จริง ๆ ถึงการพิจารณาบางสิ่ง ว่าเรากำลังพูดคุยเกี่ยวกับเกมนี้ ที่ไม่เพียงแต่เป็นเกมที่ไม่เคยมีมา หากแต่จะเป็นรายการที่มีผู้คนส่วนใหญ่ถึงกับอ้าปากค้าง" โดยเวอร์ชัน*อัลติเมตออล-สตาร์ส* ที่ประเทศญี่ปุ่นได้สร้างยอดจำหน่าย 10,583 ชุดในสัปดาห์แรก และในวันที่ 27 ธันวาคม ค.ศ. 2008 *ครอสเจนเนอเรชันออฟฮีโร่ส์* ก็ได้สร้างยอดจำหน่ายสูงถึง 62,805 ชุด

การตอบรับ
---------

| ทัตสึโนโกะ vs. แคปคอม: อัลติเมตออล-สตาร์ส |
| --- |
|  |

*ทัตสึโนโกะ vs. แคปคอม: อัลติเมตออล-สตาร์ส* ได้รับการวิจารณ์ในแง่บวกเป็นส่วนใหญ่ โดยได้รับคะแนนเฉลี่ยร้อยละ 86 จากการรวบรวมเว็บไซต์เมตาคริทิคและเกมแรงกิงส์

เว็บไซต์เกมเทรเลอร์ส ได้ยกย่องถึงรูปแบบเกมที่เข้าถึงได้ง่ายรวมไปถึงเนื้อหาสาระในส่วนเพิ่มเติม นิตยสารทางการของนินเทนโด ได้กล่าวยกย่องกราฟิกเซล-เชดด์และรายชื่อตัวละครที่มีจำนวนมาก นิตยสารนินเทนโดพาวเวอร์ ได้กล่าวยกย่องชื่อของเกม แต่ทางนิตยสารเองรู้สึกเสียดายอยู่บ้างที่เปลี่ยนแปลงรายละเอียดบางส่วนจากฉบับ*ครอสเจนเนอเรชันออฟฮีโรส์* รายการโทรทัศน์เอกซ์-เพลย์ ได้ให้รางวัลแก่อัลติเมตออล-สตาร์ส ด้วยคะแนนเต็ม 5 และกล่าวว่าเป็นหนึ่งในเกมที่สามารถเข้าถึงได้มากที่สุดสำหรับนักเล่นเกมต่อสู้ในวันนี้ เอ็นเกมเมอร์ให้คะแนน 85 จาก 100 คะแนนและกล่าวยกย่องในความหลากหลาย ตลอดจนภาพที่สวยงามกับระบบการควบคุมที่ง่ายต่อการเข้าถึงทั้งผู้เล่นใหม่และแฟนเกมชุดเดิมของเกมประเภทนี้

ส่วนนิตยสารเกมอินฟอร์เมอร์ของสหรัฐอเมริกาให้คะแนนเกมนี้ 8 จาก 10 คะแนน และไอจีเอ็นให้คะแนน 9.0 จาก 10 คะแนน ดาโกตา กราบาวสกี จากเกมโซนส์ให้เรตติงเกมนี้ 8.5 จาก 10 และกล่าวว่า "แฟนเกมแนวต่อสู้จะต้องหยิบเกมนี้ให้เร็วที่สุดเท่าที่จะทำได้เพราะมีตัวละครเพิ่มเติมสำหรับระบบนินเทนโดวี"

นิตยสารแฟมิซือของญี่ปุ่น ให้คะแนนเกม *ทัตสึโนโกะ vs. แคปคอม: ครอสเจนเนอเรชันออฟฮีโร่* 32 คะแนน จากคะแนนเต็ม 40 คะแนน โดยกล่าวว่าแม้รูปแบบการเล่นของเกมอาจราบเรียบไปบ้าง เนื่องจากผู้มีทักษะด้านเกมรู้สึกราวกับว่ากลับไปเล่นในเกมต่อสู้แบบเก่า อย่างไรก็ดีนักวิจารณ์ได้ระบุด้านดีของความหลากหลายของตัวละครและระบบการต่อสู้ของเกมที่เป็นจุดแข็ง เมื่อ*อัลติเมตออล-สตาร์ส* ได้เปิดตัวครั้งแรกในงาน *อีทรี 2009* (E3 2009) ก็สามารถคว้ารางวัลเกมประเภทต่าง ๆ ได้หลายรางวัล และได้รับรางวัลเกมคริทิกส์ในสาขา"เกมต่อสู้ยอดเยี่ยม" ด้วยเช่นกัน

เพลงประกอบ
----------

บริษัทแคปคอมยังได้จัดทำเพลงประกอบสำหรับเกม *อัลติเมตออล-สตาร์ส* โดยให้ชื่อชุดเพลงประกอบนี้ว่า *ทัตสึโนโกะ vs. แคปคอม: อัลติเมตออล-สตาร์ส โวคอลแทรกส์* (Tatsunoko vs. Capcom Ultimates All-Stars　Vocal Tracks) ซึ่งผลิตขึ้นมาในจำนวนจำกัดในประเทศญี่ปุ่น ประกอบด้วยเพลงหลักจากเกมจำนวนสี่เพลง ได้แก่:

* Across the Border 2010 - เพลงเปิดเกม "อัลติเมตออล-สตาร์ส"
* Where The Wind Blows - ธีมหลักของเกม "อัลติเมตออล-สตาร์ส" โดยเพลงนี้เป็นฉบับภาษาอังกฤษของเพลง *คาเซะโยะสึตาเอเตะ* เพลงเปิดเกม "ครอสเจนเนอเรชันออฟฮีโรส์"

#### โบนัสแทรค

* Across the Border - เพลงเปิดเกม "ครอสเจนเนอเรชันออฟฮีโรส์"
* คาเซะโยะสึตาเอเตะ' 08 (ญี่ปุ่น: 風よ 伝えて…'08; โรมาจิ: *Kaze Yo Tsutaete...'08*) - เพลงเปิดเกม "ครอสเจนเนอเรชันออฟฮีโรส์"

อ้างอิง
-------

1. 1 2 3  Orry, Tom (2008-11-03). "'Do not rule out' Tatsunoko vs. Capcom western release". *VideoGamer.com*. Pro-G. คลังข้อมูลเก่าเก็บจากแหล่งเดิมเมื่อ 2011-09-10. สืบค้นเมื่อ 2009-05-25.
2. 1 2  Killian, Seth (2009-09-17). "Introducing Tatsunoko Vs Capcom Game Director Ishizawa-san". *Capcom-Unity*. Capcom. สืบค้นเมื่อ 2009-09-17.
3. ↑  Hoffman, Chris (2009). "When Heroes Collide". *Nintendo Power*. United States: Future US. **243**: 47. ISSN 1041-9551.
4. ↑  "Release Summary: Tatsunoko vs. Capcom". *GameSpot*. CBS Interactive. คลังข้อมูลเก่าเก็บจากแหล่งเดิมเมื่อ 2009-05-25. สืบค้นเมื่อ 2009-05-25.
5. 1 2  "Related Games: Release Summary". *GameSpot*. CBS Interactive. คลังข้อมูลเก่าเก็บจากแหล่งเดิมเมื่อ 2010-01-16. สืบค้นเมื่อ 2010-01-18.
6. 1 2 3 4 5  "TGS 2009: Tatsunoko VS. Capcom: Ultimate All-Stars, It's Frank West, Baby!" (Press release). Capcom. 2009-09-23. สืบค้นเมื่อ 2009-12-05.
7. 1 2 3 4  Grabowski, Dakota (2010-01-28). "Seth Killian speaks on DLC for Tatsunoko vs. Capcom". GameZone. คลังข้อมูลเก่าเก็บจากแหล่งเดิมเมื่อ 2010-01-31. สืบค้นเมื่อ 2010-03-01.
8. ↑  Killian, Seth (2009-05-27). "Tatsunoko vs. Capcom Interview With Seth Killian" (Interview). สัมภาษณ์โดย Ricardo Torres. คลังข้อมูลเก่าเก็บจากแหล่งเดิม (Video)เมื่อ 2009-06-01. สืบค้นเมื่อ 2009-05-29.
9. ↑  Niizumi, Hirohiko (2008-07-10). "Tatsunoko vs. Capcom Beta Test Hands-On". *GameSpot*. CBS Interactive. คลังข้อมูลเก่าเก็บจากแหล่งเดิมเมื่อ 2010-07-17. สืบค้นเมื่อ 2009-06-04.
10. 1 2 3 4 5 6 7  Hoffman, Chris (2009). "When Heroes Collide". *Nintendo Power*. United States: Future US. **243**: 49–50. ISSN 1041-9551.
11. 1 2 3  Eighting/Capcom (2010), p. 7.
12. 1 2  Eighting/Capcom (2010), p. 18.
13. 1 2 3  Ramsay, Randolph (2010-01-27). "Tatsunoko vs. Capcom Review". Gamespot. p. 1–2. คลังข้อมูลเก่าเก็บจากแหล่งเดิมเมื่อ 2010-02-24. สืบค้นเมื่อ 2010-05-01.
14. ↑  Eighting/Capcom (2010), pp. 19, 21.
15. 1 2  Eighting/Capcom (2010), p. 20.
16. 1 2 3  "Wii Hands-On Preview: Tatsunoko vs Capcom". *neurope.com.com*. คลังข้อมูลเก่าเก็บจากแหล่งเดิมเมื่อ 2010-02-11. สืบค้นเมื่อ 2010-06-26.
17. ↑  Eighting/Capcom (2010), p. 19.
18. ↑  Eighting/Capcom (2010), pp. 16-17.
19. ↑  "Game Design". *tatsunoko.vscapcom.com*. คลังข้อมูลเก่าเก็บจากแหล่งเดิมเมื่อ 2010-08-29. สืบค้นเมื่อ 2010-06-26.
20. ↑  "Combo System". *tatsunoko.vscapcom.com*. คลังข้อมูลเก่าเก็บจากแหล่งเดิมเมื่อ 2010-06-12. สืบค้นเมื่อ 2010-06-26.
21. ↑  "Tatsunoko VS Capcom Playtest". *IGN Entertainment*. คลังข้อมูลเก่าเก็บจากแหล่งเดิมเมื่อ 2009-02-15. สืบค้นเมื่อ 2010-06-26.
22. ↑  "First Look: Tatsunoko VS Capcom Ultimate All Shooters". *andriasang.com*. คลังข้อมูลเก่าเก็บจากแหล่งเดิมเมื่อ 2010-01-15. สืบค้นเมื่อ 2010-06-26.
23. 1 2  Bozon, Mark (2010-01-22). "Tatsunoko vs. Capcom: Ultimate All Stars; Here comes a new challenger!". *IGN*. Fox Interactive Media. คลังข้อมูลเก่าเก็บจากแหล่งเดิมเมื่อ 2010-01-25. สืบค้นเมื่อ 2010-01-22.
24. ↑  Eighting/Capcom (2010), pp. 12-13.
25. ↑  Jonathan Holmes (2010-01-25). "Phoenix and Ingrid may still come to Tatsunoko Vs Capcom". *Destructoid*.
26. 1 2 3  "Tatsunoko vs. Capcom (UAS) Tech Info". GameSpot. คลังข้อมูลเก่าเก็บจากแหล่งเดิมเมื่อ 2009-05-26. สืบค้นเมื่อ 2009-09-24.
27. 1 2  Eighting/Capcom (2010), pp. 24-35.
28. 1 2  "Tatsunoko vs. Capcom (CGOH) Tech Info". GameSpot. สืบค้นเมื่อ 2010-07-05.[*ลิงก์เสีย*]
29. ↑  Tanaka, John (2008-11-03). "Viewtiful Joe Coming to Tatsunoko VS Capcom". *IGN*. Fox Interactive Media. คลังข้อมูลเก่าเก็บจากแหล่งเดิมเมื่อ 2009-01-03. สืบค้นเมื่อ 2010-05-26.
30. 1 2 3 4 5  Niitsuma, Ryota (2009). "Tatsunoko vs. Capcom Producer Answers Questions About Online Play, Sequel Possibilities" (Transcript) (Interview). สัมภาษณ์โดย Spencer. สืบค้นเมื่อ 2009-08-01.
31. ↑  "Tatsunoko vs. Capcom: Ultimate All-Stars Update- New character reveal". Gamespot. คลังข้อมูลเก่าเก็บจากแหล่งเดิมเมื่อ 2011-06-28. สืบค้นเมื่อ 2009-09-09.
32. 1 2  Bozon, Mark (2009-10-13). "Character Unveil: Tatsunoko vs. Capcom". *IGN*. Fox Interactive Media. คลังข้อมูลเก่าเก็บจากแหล่งเดิมเมื่อ 2009-10-17. สืบค้นเมื่อ 2009-10-13.
33. ↑  Niitsuma, Ryota (2009-11-09). "Gamasutra Versus Capcom: The Tatsunoko Interview" (Transcipt) (Interview). สัมภาษณ์โดย Christian Nutt. สืบค้นเมื่อ 2009-11-21.
34. ↑  IGN Staff (2008-09-17). "Tatsunoko VS Capcom Set for Wii". *IGN*. Fox Interactive Media. คลังข้อมูลเก่าเก็บจากแหล่งเดิมเมื่อ 2009-01-14. สืบค้นเมื่อ 2009-05-29.
35. 1 2 3  Killian, Seth (2009-06-11). "E3 09: Tatsunoko vs Capcom - Interview" (Audio) (Interview). สัมภาษณ์โดย Games Radar. สืบค้นเมื่อ 2009-06-16.
36. ↑  Tanaka, John (2008-07-25). "New Tatsunoko VS Capcom Characters". *IGN*. Fox Interactive Media. คลังข้อมูลเก่าเก็บจากแหล่งเดิมเมื่อ 2009-01-29. สืบค้นเมื่อ 2009-05-29.
37. ↑  Tanaka, John (2008-11-03). "Viewtiful Joe Coming to Tatsunoko VS Capcom". *IGN*. Fox Interactive Media. คลังข้อมูลเก่าเก็บจากแหล่งเดิมเมื่อ 2009-01-03. สืบค้นเมื่อ 2010-05-26.
38. ↑  Hoffman, Chris (2009). "When Heroes Collide". *Nintendo Power*. United States: Future US. **243**: 49. ISSN 1041-9551.
39. ↑  Yin-Poole, Wesley (2009-10-07). "Capcom: No plans for Tatsunoko vs. Capcom XBLA/PSN port". *VideoGamer.com*. Pro-G. คลังข้อมูลเก่าเก็บจากแหล่งเดิมเมื่อ 2012-03-31. สืบค้นเมื่อ 2010-01-09.
40. 1 2  Crecente, Brian (2010-01-22). "The Lost Characters of Tatsunoko Vs. Capcom". *Kotaku*. Gawker Media. สืบค้นเมื่อ 2010-07-27.
41. ↑  Killian, Seth (2008-12-19). "Capcom's Seth Killian" (Transcript) (Interview). สัมภาษณ์โดย Ben PerLee. สืบค้นเมื่อ 2009-05-21.
42. ↑  "All-New Endings in Tatsunoko Vs. Capcom: Ultimate All-Stars, Courtesy of Udon". *Capcom-Unity.com*. สืบค้นเมื่อ 2010-06-26.
43. ↑  "Fighting Talk with Ryota Niitsuma, Tatsunoko vs. Capcom's Producer". NGamer. October 2009. p. 35.
44. ↑  "Street Fighter IV Tech Info". *GameSpot*. CBS Interactive. คลังข้อมูลเก่าเก็บจากแหล่งเดิมเมื่อ 2009-09-01. สืบค้นเมื่อ 2010-06-18.
45. ↑  Kramer, Chris (2008-05-06). "Capcom (and you!) At E3 2009". *Capcom-Unity*. Capcom. สืบค้นเมื่อ 2009-05-31.
46. ↑  Kramer, Chris (2008-05-18). "Capcom E3 Mystery Game #1 revealed in July Nintendo Power". *Capcom-Unity*. Capcom. สืบค้นเมื่อ 2009-05-18.
47. ↑  Tom Bramwell (2009-03-06). "Tatsunoko vs. Capcom heading West". *Eurogamer*. Eurogamer Network. สืบค้นเมื่อ 2009-05-19.
48. ↑  "E3 09: Five new characters coming to the US Tatsunoko" (Press release). Capcom. 2009-06-02. สืบค้นเมื่อ 2009-06-04.
49. ↑  Bozon, Mark (2009-06-03). "E3 2009: Tatsunoku vs. Capcom Hands-on". *IGN*. Fox Interactive Media. คลังข้อมูลเก่าเก็บจากแหล่งเดิมเมื่อ 2009-06-12. สืบค้นเมื่อ 2009-06-04.
50. ↑  Sinclair, Brendan (2009-06-03). "Tatsunoko vs. Capcom might go online, add new fighters". *GameSpot*. CBS Interactive. คลังข้อมูลเก่าเก็บจากแหล่งเดิมเมื่อ 2009-06-21. สืบค้นเมื่อ 2009-06-04.
51. ↑  Gantayat, Anoop (2009-09-10). "Tatsunoko VS Capcom Characters Leak Out". *IGN*. Fox Interactive Media. คลังข้อมูลเก่าเก็บจากแหล่งเดิมเมื่อ 2009-09-14. สืบค้นเมื่อ 2009-11-23.
52. 1 2  Yin-Poole, Wesley (2009-10-07). "Capcom: No plans for Tatsunoko vs. Capcom XBLA/PSN port". *VideoGamer.com*. Pro-G. คลังข้อมูลเก่าเก็บจากแหล่งเดิมเมื่อ 2012-03-31. สืบค้นเมื่อ 2010-01-09.
53. ↑  Killian, Seth (2010-01-23). "Seth Killian Interview-Tatsunoko vs Capcom Launch Event" (Interview). สัมภาษณ์โดย Keith. คลังข้อมูลเก่าเก็บจากแหล่งเดิม (Video)เมื่อ 2010-04-02. สืบค้นเมื่อ 2010-05-11.
54. ↑  "Mad Catz Announces Licensed Tatsunoko VS. Capcom Arcade FightStick For Nintendo Wii". *IGN Entertainment*. คลังข้อมูลเก่าเก็บจากแหล่งเดิมเมื่อ 2010-01-10. สืบค้นเมื่อ 2010-06-26.
55. ↑  "Pre-orders from GameStop". *CAPCOM-UNITY.com*. สืบค้นเมื่อ 2010-06-26.
56. 1 2  Killian, Seth; Niitsuma, Ryota (2009-12-18). "Tatsunoko Vs Capcom Dev Blog: Music, Concept Art, and the Last Boss that Never Was". *Capcom-Unity*. Capcom. สืบค้นเมื่อ 2010-07-02.
57. ↑  "第七話：みんなの知りたいこと" (ภาษาญี่ปุ่น). Capcom Japan. 2008-11-28. คลังข้อมูลเก่าเก็บจากแหล่งเดิมเมื่อ 2009-03-09. สืบค้นเมื่อ 2009-05-29.
58. ↑  Eighting (2010-01-26). *Tatsunoko vs. Capcom: Ultimate All-Stars* (Wii). Capcom. Level/area: Credits.
59. ↑  "Tatsunoko Vs. Capcom Ultimate All-Stars（Wii）/ イーカプ限定特典「シークレットフ" (ภาษาญี่ปุ่น). Capcom Japan. เก็บจากแหล่งเดิมเมื่อ 2010-07-08. สืบค้นเมื่อ 2010-07-07.
60. ↑  "Good news/Bad news: Tatsunoko Vs Capcom NYC event update" (Press release). Capcom. 2010-01-17. สืบค้นเมื่อ 2010-06-18.
61. ↑  Blundon, Matthew (April 28, 2010). "Capcom: Tatsunoko Vs. Capcom Beat Initital Sales Expectations". Nintendo World Report. สืบค้นเมื่อ 2010-05-16.
62. ↑  "Nintendo Wii Japanese Ranking". Japan Game Charts. 2009-06-24. คลังข้อมูลเก่าเก็บจากแหล่งเดิมเมื่อ 2009-08-31. สืบค้นเมื่อ 2010-02-12.
63. 1 2  "Tatsunoko vs. Capcom: Ultimate All-Stars for Wii". Game Rankings. คลังข้อมูลเก่าเก็บจากแหล่งเดิมเมื่อ 2010-06-09. สืบค้นเมื่อ 2010-05-22.
64. 1 2  "Tatsunoko vs. Capcom: Ultimate All-Stars (wii: 2010) Reviews". Metacritic. คลังข้อมูลเก่าเก็บจากแหล่งเดิมเมื่อ 2010-02-09. สืบค้นเมื่อ 2010-05-01.
65. ↑  "Wii Review by Matt Edwards". *EuroGamer*. สืบค้นเมื่อ 2010-11-06.
66. ↑  "Simplified Mechanics Make Flashy Combat Accessible". *GameInfomer*. สืบค้นเมื่อ 2010-11-06.
67. 1 2  "Capcom's all-stars square off against some of Japan's biggest anime icons". *GameTrailers*. สืบค้นเมื่อ 2010-11-06.
68. ↑  "Nintendo: Wii Reviews". *The Official Nintendo Magazine*. คลังข้อมูลเก่าเก็บจากแหล่งเดิมเมื่อ 2010-02-02. สืบค้นเมื่อ 2010-11-06.
69. ↑  Kitts, Martin (December 30, 2009). "Tatsunoko vs Capcom Ultimate All Stars". *NGamer*, p. 70-71
70. ↑  Bozon, Mark (2010-01-22). "Tatsunoko vs. Capcom: Ultimate All Stars; Here comes a new challenger!". *IGN*. Fox Interactive Media. คลังข้อมูลเก่าเก็บจากแหล่งเดิมเมื่อ 2010-01-25. สืบค้นเมื่อ 2010-01-22.
71. ↑  "Tatsunoko vs. Capcom: Ultimate All-Stars - WII - Review". *GameZone Online*. คลังข้อมูลเก่าเก็บจากแหล่งเดิมเมื่อ 2018-07-23. สืบค้นเมื่อ 2010-06-26.
72. ↑  Gifford, Kevin (2008-12-03). "Japan Review Check: Tatsunoko vs. Capcom". *1UP.com*. UGO Networks. สืบค้นเมื่อ 2009-05-25.[*ลิงก์เสีย*]
73. ↑  Killian, Seth (2009-06-23). "Tatsunoko Vs Capcom Ultimate All-Stars Wins Game Critics E3 Award!". *Capcom-Unity*. Capcom. สืบค้นเมื่อ 2010-01-28.
74. ↑  "Game Critics Awards - 2009 Winners". Game Critics Awards. สืบค้นเมื่อ 2009-06-23.
75. ↑  "Tatsunoko vs. Capcom Ultimate All-Stars　Vocal Tracks". *Capcom*. คลังข้อมูลเก่าเก็บจากแหล่งเดิมเมื่อ 2010-02-10. สืบค้นเมื่อ 2010-07-09.

บรรณานุกรม
* Eighting/Capcom (2010-01-26). *Tatsunoko vs. Capcom: Ultimate All-Stars Instruction Manual*. Capcom.

แหล่งข้อมูลอื่น
---------------

* Official website เก็บถาวร 2016-12-16 ที่ เวย์แบ็กแมชชีน (อังกฤษ)
* Official website เก็บถาวร 2009-02-28 ที่ เวย์แบ็กแมชชีน (ญี่ปุ่น)
* *Tatsunoko vs. Capcom* page on Capcom-unity.com

| * ด
* ค
* ก
ตัวละครจากเกมสตรีทไฟเตอร์ |
| --- |
| *สตรีทไฟเตอร์* | 
* เกคิ
* เก็น
* เคน
* โจ
* เบอร์ดี
* ไมค์
* ริว
* เรทสึ
* ลี
* สกัด
* อาดอน
* อีเกิล

 |
| *สตรีทไฟเตอร์ II* | 
* โกคิ
* ไกล์
* แคมมี
* ชุนลี
* แซนกีฟ
* ดัลซิม
* ดี เจย์
* บลังก้า
* บัลร็อก
* เฟยหลง
* ที.ฮอว์ก
* เวก้า
* เอ็ม.ไบสัน
* อี.ฮอนดะ

 |
| *สตรีทไฟเตอร์ ZERO* | 
* กาย
* คาริน
* โคดี
* จูนิ
* จูลี
* ซากุระ
* โซดอม
* แดน ฮิบิกิ
* แนช
* มากิ
* โรเลนโต
* โรส
* อาร์.มิกะ
* อินกริด

 |
| *สตรีทไฟเตอร์ EX* | 
* การูดา
* แครกเกอร์ แจ็ค
* ไคริ
* ชาโดว์ไกส์
* ชารอน
* ดารัน
* ดี.ดาร์ก
* นานาเสะ
* แบลร์ เดม
* วัลเคโน รอสโซ
* สคัลโลมาเนีย
* อาเรีย
* อัลเลน สไนเดอร์
* แอซ
* ฮายาเตะ
* โฮคุโตะ

 |
| *สตรีทไฟเตอร์ III* | 
* กิลล์
* คิว
* ฌอน
* ดัดเล่ย์
* ทเวลฟ์
* เนโคร
* มาโคโตะ
* ยูเรน
* เรมี
* หยาง
* หยุน
* ออโร
* อเล็กซ์
* อิบุกิ
* เอเลนา
* ฮิวโก

 |
| *สตรีทไฟเตอร์ IV* | 
* โกเค็น
* จูริ
* ซี.ไวเปอร์
* เซธ
* รูฟัส
* อาเบล
* เอล เฟอร์เต้
* ฮาคาน

 |
| *อื่น ๆ* | 
* โก ฮิบิกิ
* ชาโดลู
* แคปคอม vs. เอสเอ็นเค 2
* ทัตสึโนโกะ vs. แคปคอม
* มาร์เวล vs. แคปคอม 3
* สตรีทไฟเตอร์ X เทคเคน
* เทคเคน X สตรีทไฟท์เตอร์

 |

| * ด
* ค
* ก
รายชื่อผลงานเกมร็อคแมนซีรีส์ |
| --- |
| 

| ร็อคแมนซีรีส์ |
| --- |
| 

|  |  |
| --- | --- |
| ผลงานหลัก | 
* ร็อคแมน
* 2
* 3
* 4
* 5
* 6
* 7
* 8
* 9
* 10
* 11

 |
| ผลงานเกมบอย | 
* ร็อคแมน เวิลด์
* 2
* 3
* 4
* 5

 |
| ผลงานเสริม | 
* ร็อคแมน & ฟอร์เต้
* ร็อคแมน & ฟอร์เต้ ภาค WS
* ร็อคแมน ร็อคแมน
* เมกาแมน (DOS)
* Mega Man III (DOS)
* Mega Man (เกมเกียร์)
* สตรีทไฟเตอร์ X ร็อคแมน
* ROCKMAN 20XX

 |
| ผลงานเกมตู้อาเขต | 
* เดอะพาวเวอร์แบทเทิล
* เดอะพาวเวอร์ไฟเตอร์ส

 |
| ผลงานนอกจากแนวแอคชัน | 
* ร็อคบอร์ด
* ร็อคแมนส์ ซ็อกเกอร์
* แบทเทิล & เชส
* ซูเปอร์แอดเวนเจอร์
* ยูนิเวิร์ส (ยกเลิก)

 |
| ผลงานรวม | 
* เมกาเวิลด์
* แอนนิเวอร์ซารีคอลเลกชัน
* คลาสสิคส์คอลเลกชัน
* คลาสสิคส์คอลเลกชัน 2
* แบทเทิล & ไฟเตอร์ส และ พาวเวอร์ฟูลไฟเตอร์ส

 |
| มังงะ | 
* ชิเงโตะ อิเคฮาระ
	+ ร็อคแมน
	+ บลูส์คืนชีพ
* ฮิโตชิ อาริกะ
	+ รีมิกซ์
	+ เมก้ามิกซ์
	+ กิกะมิกซ์
	+ MANIAX
* โคจิ เดสึกิ
	+ 8
	+ ร็อคแมน & ฟอร์เต้

 |
| สื่อแอนิเมชัน | 
* Wish Upon a Star
* เมกาแมน

 |

 |

 |
| 

| X ซีรีส์ |
| --- |
| 

|  |  |
| --- | --- |
| ผลงานหลัก | 
* ร็อคแมน X
* 2
* 3
* 4
* 5
* 6
* 7
* 8

 |
| ผลงานเสริม | 
* ไซเบอร์มิชชัน
* โซลอิเรเซอร์
* คอมมานด์มิชชัน
* อิเรกูลาร์ฮันเตอร์ X
* DiVE

 |
| ผลงานรวม | 
* แอนนิเวอร์ซารีคอลเลกชัน
* แอนนิเวอร์ซารีคอลเลกชัน 2

 |
| มังงะ | 
* โยชิฮิโระ อิวาโมโตะ
	+ X - X2 - X3 - X4
* ฮิโตชิ อาริกะ
	+ รีมิกซ์
* ชิเงโตะ อิเคฮาระ
	+ อิเรกูลาร์ฮันเตอร์ ร็อคแมน X

 |
| การ์ดเกม | 
* เมก้ามิชชัน
* 2
* 3
* 4
* กิกะมิชชัน

 |

 |

 |
| 

| DASH ซีรีส์ |
| --- |
| 

|  |  |
| --- | --- |
| ผลงานหลัก | 
* ร็อคแมน DASH
* DASH 2
* 3 (ยกเลิก)

 |
| ผลงานเสริม | 
* ทรอนนิโคบุน
* การผจญภัยบนเกาะทั้ง 5!

 |
| ผลงานที่เกี่ยวข้อง | 
* NAMCO x CAPCOM
* รีเบิร์ด
* PROJECT X ZONE

 |

 |

 |
| 

| เอ็กเซ่ซีรีส์ |
| --- |
| 

|  |  |
| --- | --- |
| ผลงานหลัก | 
* ร็อคแมนเอ็กเซ่
	+ OSS
* 2
* 3
	+ BLACK
* 4
* 5
	+ ทวินลีดเดอร์ส
* 6

 |
| ผลงงานเสริม | 
* ทรานส์มิชชัน
* แบทเทิลชิป GP และ N1 แบทเทิล
* 4.5 เรียลโอเปอเรชัน
* P.o.N
* L.o.N
* WS

 |
| เกมอาเขต | 
* แบทเทิลชิปสเตเดียม

 |
| ผลงานรวม | 
* แอดวานด์คอลเลกชัน

 |
| อนิเมะ | 
* ร็อคแมนเอ็กเซ่
* AXESS
* Stream
* BEAST
* BEAST+
* โปรแกรมแห่งแสงสว่างและความมืด

 |
| มังงะ | 
* เรียว ทาคามิซากิ
	+ ร็อคแมนเอ็กเซ่
* จุน เคย์จิมะ และ มิโฮะ อาซาดะ
	+ แบทเทิลสตอรี่
* ทาคุมิ คาวาโนะ
	+ พี่น้องร็อคแมน
* ยูจิ ไอดะ
	+ บาคุโซเน็คเวิร์ค

 |
| ข้อมูลที่เกี่ยวข้อง | 
* แบทเทิลชิป
* โบคุระ โนะ ไทโย
* โอนิมุฉะ บุไรเด็น

 |

 |

 |
| 

| ซีโร่ซีรีส์ |
| --- |
| 

|  |  |
| --- | --- |
| ผลงานหลัก | 
* ร็อคแมนซีโร่
* 2
* 3
* 4

 |
| ผลงานรวม | 
* คอลเลกชัน
* ซีโร่ & ZX

 |
| มังงะ | 
* ฮิเดโตะ คาจิมะ
	+ ร็อคแมนซีโร่

 |
| ดนตรีประอบ | 
* รีมาสเตอร์แทร็ก
* Idea
* Telos
* Physis
* Mythos
* เคียวเมย์ - résonnant vie -

 |
| ข้อมูลที่เกี่ยวข้อง | 
* โอนิมุฉะ บุไรเด็น
* SVC CHAOS

 |

 |

 |
| 

| ZX ซีรีส์ |
| --- |
| 

|  |  |
| --- | --- |
| ผลงานหลัก | 
* ร็อคแมน ZX
* ZX แอดเวนท์

 |
| ผลงานรวม | 
* ซีโร่ & ZX

 |
| ดนตรีประอบ | 
* ZX TUNES
\*ZXA TUNES
* ZX GIGAMIX

 |

 |

 |
| 

| ริวเซย์ โนะ ร็อคแมนซีรีส์ |
| --- |
| 

|  |  |
| --- | --- |
| ผลงานหลัก | 
* ริวเซย์ โนะ ร็อคแมน
* 2
* 3

 |
| ผลงงานเสริม | 
* เด็นปะเฮ็นคัง ออน แอร์!

 |
| อนิเมะ | 
* ริวเซย์ โนะ ร็อคแมน
* ไทรบ์

 |
| มังงะ | 
* มาซายะ อิตางากิ
	+ ร็อคแมนริวเซย์
	+ TRIBE
* ทาคุมิ คาวาโนะ
	+ ริวเซย์ โนะ ร็อคเมน

 |
| ผลงานที่เกี่ยวข้อง | 
* EXE OSS
* โบคุระ โนะ ไทโย Django & Sabata

 |

 |

 |
| 

| ข้อมูลอื่น ๆ |
| --- |
| 

|  |  |
| --- | --- |
| เกม | 
* ร็อคแมน Xover
* Rockman Ability The Greatest Trial Ever
* ร็อคแมน X DiVE

 |
| ผลงานที่เกี่ยวข้อง | 
* PROJECT X ZONE
* ซูเปอร์สแมชบราเธอส์

 |
| ตัวละคร | 
* ทอมัส ไลท์
* เอ็กซ์
* ซีโร่

 |
| ส่วนเกี่ยวข้อง | 
* แคปคอม
* อินติ ครีเอทส์
* บันไดนัมโกะ โฮลดิงส์
* เรย์อัป
* มินากุจิเอ็นจิเนียริ่ง
* เคอิจิ อินาฟุเนะ
* คาซึฮิโระ สึจิยะ
* S.H.Figuarts

 |

 |

 |